text: Vónin er komin væl áleiðis við at byggja nýggja høll á alideildini við Norðskála, sum skal brúkast til at viðgerða og turka alinótir á ein meira burðardyggan hátt.
text: #000005
text: Vaksandi eftirspurningurin í at loysa avbjóðingarnar við gróðri á alinótum, sum er meira umhvørvisvinarlig enn gamla oljugrundaða impregneringin, hevur fingið Vónina at gera stórar íløgur í at bjóða alivinnuni eina vatngrundaða loysn.
text: #000006
text: Vónin er farin í samstarv við norsku fyritøkuna Steen Hansen, sum hevur ment eina nýggja vantgrundaða impregnering í hevur ASC góðkenning. Hendan impregneringin er uttan kopar innihald, men hevur eitt umhvørvisvinarligt evni í kallast Econea. Hetta vilja vit fegin bjóða okkara kundum, sigur Signar Poulsen deildarleiðari.
text: #000007
text: Vatngrundaðu evnini krevja tó, at alinótin skal turkast, áðrenn hon kann latast alaranum. Tí byggir Vónin nú eitt impregnerings – og turkihús, sum verður 930 fermetrar til støddar. Her fer at bera til at impregnera, turka og goyma alinótirnar.
text: #000008
text: Tey seinnu árini er alivinnan farin burtur frá at nýta impregnering. Hetta hevur gjørt tað, at alifeløgini hava verið noydd at gera stórar íløgur í at vaska nótirnar fyri gróðri, meðan tær hava verið í sjónum, og hevur hetta heldur ikki heilt verið uttan trupulleikar. Við at nýta hesa nýggju Econea impregneringina frá Steen Hansen, fer tað vantandi at vera heilt óneyðugt at vaska nótirnar, meðan tær standa við fiski í sjónum. Tá fiskurin verður tikin, sum í miðal er umleið 13 mánaðir eftir at fiskurin er settur út, vera nótirnar tiknar upp til vasking og umvæling á deildini hjá Vónini við Norðskála.
text: #000009
text: Nýggja høllin verður hita við burðardyggum loysnum innan antin jarð- ella sjóvarhita. Høllin verður vantandi innilokað seinast í juli og vera tær fyrstu nótirnar vantandi barkaðar um ársskifti, tá øll útgerðin er sett upp.
text: #000010